Milí študenti,

máme pre Vás zaujímavú ponuku, ktorá sa neodmieta.

V rámci projektu CBC 01014: „Zdieľanie know-how z európskej integrácie a skúseností z cezhraničnej spolupráce medzi Nórskom, Ruskom a Ukrajinou“, riešeného našim Inštitútom politológie v rámci Nórskeho finančného mechanizmu, organizujeme s našimi ukrajinskými partnermi tzv. letnú školu  v Polyane v Zakarpatskej oblasti na Ukrajine.

„Letná škola“ sa uskutoční v čase od 16. - 21. októbra 2016, pričom všetky náklady s ňou spojené (ubytovanie, cestovné, strava a pod.) sú plne hradené!

Z Vašej strany je nevyhnutné, aby ste mali

* **platný cestovný pas,**
* **ovládali anglický jazyk na primeranej úrovni,**
* **vyplnili a najneskôr do 28.09.2016 (streda) odovzdali priložený formulár,**

Tí z Vás, ktorí majú záujem vyplňte priložený formulár a odovzdajte ho osobne, resp. pošlite poštou Mgr. Anne Polačkovej, PhD. (e-mail: **anna.polackova@unipo.sk** ) najneskôr do stredy 28.09.2016.

Zo všetkých záujemcov bude vybraných 10 najlepších študentov (+3 náhradníci), ktorí uvedenú "letnú školu" absolvujú  a budú ospravedlnení z výučby.

Čaká Vás nielen krásne prostredie a ukrajinská príroda (<http://www.ukrainian.org/resorts/polyana/> ), ale aj ubytovanie vo výbornom hoteli a zaujímavý program.

Doc. PhDr. Vladislav Dudinský, PhD.

 projektový koordinátor